text:
Kodi Ndingatani Kuti Anthu Ena Asamandichitire Zachipongwe?
Yankho la m’Baibulo
Mfundo zotsatirazi, zomwe n’zogwirizana ndi zimene Baibulo limanena, zingakuthandizeni:
Muziganizira za ntchito basi. Muzichita zinthu mosangalala komanso mwaulemu ndi anzanu amene mumagwira nawo ntchito. Komabe, musamachite zinthu momasuka kwambiri chifukwa zimenezi zingachititse anthu ena kuganiza kuti ndinu wophweka pa nkhani ya zibwenzi kapena zogonana.
—Mateyu 10:16; Akolose 4:6.
Muzivala modzilemekeza. Kuvala mosadzilemekeza kumachititsa anthu ena kukuganizirani zinthu zolakwika. Baibulo limatilimbikitsa kuti tizivala “mwaulemu ndi mwanzeru.”
—1 Timoteyo 2:9.
Muzisankha mwanzeru anthu ocheza nawo. Ngati mumacheza ndi anthu amene amakonda kukopana ndi ena kuti azigonana nawo, ndiye kuti inunso anthu azikuchitirani zomwezo.
—Miyambo 13:20.
Muzipewa nkhani zopusa. Muzichokapo ngati anthu amene mukucheza nawo ayamba kukambirana nkhani zokhudza “khalidwe lochititsa manyazi, nkhani zopusa kapena nthabwala zotukwana, zomwe ndi zinthu zosayenera.”
—Aefeso 5:4.
Muzipewa malo komanso zinthu zimene zingakuikeni m’mavuto. Mwachitsanzo, chenjerani ngati munthu wina wakupemphani kuti mutsalire kuntchito popanda chifukwa chomveka nthawi yowerukira itakwana.
—Miyambo 22:3.
Muzikana molimba mtima komanso mosapita m’mbali. Munthu wina akamachita zinthu zosonyeza kuti akufuna mugone naye, muuzeni mosabisa chichewa kuti simungalole zimene akufunazo. (1 Akorinto 14:9) Mwachitsanzo, mungamuuze kuti: “Zimene mukuchitazi sizindisangalatsa ndipo mukundisowetsa mtendere. Musiyiretu zimenezi.” Mukhozanso kumulembera kalata munthuyo n’kufotokoza zimene iye akuchita, mmene zikukukhudzirani ndiponso zimene mukufuna kuti iye achite. Muuzeni momveka bwino kuti mumatsatira mfundo za m’Baibulo zokhudza kukhala ndi makhalidwe abwino.
—1 Atesalonika 4: 3-5.
Uzani ena kuti akuthandizeni. Ngati munthuyo akupitirizabe kukuvutitsani, uzani munthu wina amene mumamukhulupirira kuti akuthandizeni. Mukhoza kuuza wachibale wanu, mnzanu wakuntchito kapena munthu wina amene amadziwa kuthandiza anthu amene akukumana ndi vuto ngati lanulo. (Miyambo 27:9) Anthu ambiri amene amachitiridwa zachipongwe aona kuti pemphero ndi lothandiza kwambiri. Kaya simunapempherepo m’moyo wanu, musakayikire zoti Yehova, “Mulungu amene amatitonthoza m’njira iliyonse,” angakuthandizeni.
—2 Akorinto 1:3.
Anthu mamiliyoni ambiri amasowa mtendere kuntchito chifukwa chochitiridwa zachipongwe kapena kuvutitsidwa kuti agone nawo, koma Baibulo lingathandize anthu oterewa.
Onaninso
Kodi Ndizitani Ngati Ena Akundichitira Zachipongwe?
Werengani nkhaniyi kuti mudziwe tanthauzo la kuchitiridwa zachipongwe komanso zimene mungachite ngati mutachitiridwa zachipongwezo.


c: text/html

text:
ZIMENE BAIBULO LIMANENA
Zipembedzo
N’chifukwa chiyani pali zipembedzo zambiri chonchi?
“Mumanyalanyaza malamulo a Mulungu, ndi kuumirira mwambo wa anthu.”—Maliko 7:8.
ZIMENE BAIBULO LIMANENA
Anthufe mwachibadwa timafunika zinthu “zauzimu” ndipo timazipeza tikamalambira Mulungu. (Mateyu 5:3) Pofuna kukwaniritsa zimenezi, anthu ambiri ayambitsa zipembedzo zosiyanasiyana. Koma vuto ndi loti zipembedzo zimene anthu amayambitsazi, zimaphunzitsa maganizo a anthu osati zimene Mulungu amafuna.
Mwachitsanzo, Baibulo limanena zokhudza anthu ena m’nthawi ya atumwi omwe anali m’chipembedzo chinachake. Limati anthuwa anali ‘odzipereka potumikira Mulungu, koma sankamudziwa molondola. Ndipo posadziwa chilungamo cha Mulungu, iwo sanagonjere chilungamocho koma anayesetsa kukhazikitsa chawochawo.’ (Aroma 10:2, 3) Masiku anonso pali zipembedzo zambiri zimene ‘zimaphunzitsa malamulo a anthu ngati ziphunzitso za Mulungu.’—Maliko 7:7.
Kodi kukhala m’chipembedzo chinachake n’kofunika?
“Tiyeni tiganizirane kuti tilimbikitsane pa chikondi ndi ntchito zabwino. Tisaleke kusonkhana pamodzi.”—Aheberi 10:24, 25.
ZIMENE BAIBULO LIMANENA
Palemba la Aheberi 10:25 pali mawu akuti, “tisaleke kusonkhana pamodzi.” Mawu amenewa akusonyeza kuti Mulungu amafuna pakhale gulu la anthu kuti azisonkhana pamodzi n’kumamulambira. Kodi munthu aliyense ayenera kukhala ndi zikhulupiriro zakezake zokhudza Mulungu komanso zimene Mulunguyo amafuna kuti tizichita? Ayi, chifukwa Baibulo limanena kuti anthu amene amalambira Mulungu moyenera, ayenera ‘kumalankhula mogwirizana’ komanso kukhala “ndi mtima umodzi ndi maganizo amodzi.” (1 Akorinto 1:10) Ayenera kukhala m’mipingo komanso ‘kukonda gulu lonse la abale’ lapadziko lonse lapansi. (1 Petulo 2:17; 1 Akorinto 11:16) Mulungu amasangalala ndi kulambira kotereku.
Kodi n’zotheka kudziwa chipembedzo choona?
“Mwakutero, onse adzadziwa kuti ndinu ophunzira anga, ngati mukukondana.”—Yohane 13:35.
ZIMENE BAIBULO LIMANENA
Pofuna kutithandiza kudziwa chipembedzo choona, Baibulo limayerekezera zipembedzo ndi mitengo. Limati: “Mudzawazindikira ndi zipatso zawo. Anthu sathyola mphesa paminga kapena nkhuyu pamitula, amatero kodi?” (Mateyu 7:16) Simungachite kufunikira kukhala katswiri wodziwa za mitengo kuti muthe kusiyanitsa mtengo wa nkhuyu ndi mtengo wa mitula. N’chimodzimodzinso ndi zipembedzo. Simufunika kuchita kukhala katswiri wa zachipembedzo kuti muthe kusiyanitsa pakati pa chipembedzo choona ndi chabodza. Ndiye kodi zina mwa zipatso kapena kuti zizindikiro za chipembedzo choona ndi ziti?
Chipembedzo choona chimaphunzitsa choonadi chopezeka m’Mawu a Mulungu, Baibulo. (Yohane 4:24; 17:17) Sichiphunzitsa maganizo a anthu.
Chipembedzo choona chimathandiza anthu kudziwa kuti dzina la Mulungu ndi Yehova komanso kudziwa zambiri zokhudza Mulunguyo.—Yohane 17:3, 6.
Chipembedzo choona chimauza anthu kuti Ufumu wa Mulungu ndi umene udzathetse mavuto amene anthu akukumana nawo, osati maboma a anthu.—Mateyu 10:7; 24:14.
Chipembedzo choona chimalimbikitsa anthu kuti azikondana. (Yohane 13:35) Chimaphunzitsa anthu kuti asamasankhane mitundu, azigwiritsa ntchito nthawi yawo ndi zinthu zawo kuthandiza ena komanso kuti asamachite nawo nkhondo.—Mika 4:1-4.
Anthu a m’chipembedzo choona nthawi zonse amatsatira zimene amaphunzira ndipo sachita zosiyana ndi zimene amalalikira.—Aroma 2:21; 1 Yohane 3:18.
A Mboni za Yehova, omwe ndi amene amafalitsa magaziniyi, amayesetsa kulemekeza Mulungu mwa zolankhula ndi zochita zawo. Tikukupemphani kuti mukasonkhane nawo ku Nyumba ya Ufumu kuti mukaone nokha zimenezi.
Onaninso
Kodi pa Nyumba ya Ufumu Pamachitika Zotani?
Onani mkati mwa Nyumba ya Ufumu kuti mudziwe zimene zimachitika.
Kodi a Mboni za Yehova Ndi Akhristu?
Onani chifukwa chake timasiyana ndi zipembedzo zina zimene zimati n’zachikhristu.

robotstxt: allowed

filter: keep


text:
NKHANI YA PACHIKUTO
Zinthu Zitatu Zimene Sitingagule ndi Ndalama
ANTHU ambiri masiku ano amakonda kugula zinthu. Ndipo n’zomvetsa chisoni kuti amachitabe zimenezi ngakhale kuti zingaike pangozi ntchito yawo komanso katundu wawo, kuphatikizapo nyumba.
Amalonda amakopa anthu ngati amenewa ndipo akamatsatsa malonda awo, amafuna kuti anthu aziona kuti ayenera kukhala ndi nyumba yaikulu, galimoto komanso zovala zapamwamba. Ndipo ngati alibe ndalama, amalondawo amawalimbikitsa kuti akhoza kugula zinthuzo pa ngongole. Anthu ambiri amalolera kuchita zimenezi n’cholinga choti azioneka ngati olemera, ngakhale atakhala kuti ali kale ndi ngongole zambiri.
Koma kenako amayamba kukumana ndi mavuto. Buku lina linanena kuti: “Munthu amene amagula katundu wapamwamba pa ngongole n’cholinga choti azioneka ngati wolemera, amafanana ndi munthu amene akusuta chamba n’cholinga choti asangalale. N’zoona kuti pogulapo akhoza kumaona ngati wagula zinthuzo motchipa komanso akhoza kuonekadi kuti ndi wolemera. Koma zimenezi sizichitika kwa nthawi yaitali chifukwa pamapeto pake amakhala wopanda ndalama komanso wosasangalala.”—The Narcissism Epidemic.
Baibulo limasonyeza kuti n’kupanda nzeru “kudzionetsera ndi zimene munthu ali nazo pa moyo wake.” (1 Yohane 2:16) Munthu akamakonda kwambiri kugula katundu, amalephera kupeza zinthu zomwe ndi zofunika kwambiri pa moyo wake, ndipo zinthu zimenezi ndi zoti sangagule ndi ndalama. Tiyeni tione zinthu zitatu zimene sitingagule ndi ndalama.
1. BANJA LOGWIRIZANA
Mtsikana wina wa ku United States, dzina lake Brianne, * ananena kuti bambo ake amaona kuti ntchito yawo komanso ndalama zimene amapeza ndi zinthu zofunika kwambiri kuposa chilichonse. Iye anati: “Tili ndi chilichonse chimene timafunikira pa moyo wathu koma bambo anga sakhala pakhomo, amangokhalira kuyendayenda. Ndikudziwa kuti amachita zimenezi chifukwa cha ntchito yawo, komabe ndimaona kuti ayeneranso kumapeza nthawi yokhala ndi banja lawo.”
Zoti muganizire: Kodi mukuganiza kuti ndi zinthu ziti zimene zingadzachititse kuti bambo a Brianne adzanong’oneze bondo? Kodi kukonda kwambiri ndalama kungakhudze bwanji ubwenzi wawo ndi mwana wawoyo? Kodi bambowa angamachite chiyani kuti banja lawo lizisangalala?
Mfundo za m’Baibulo zofunika kuziganizira:
“Kukonda ndalama ndi muzu wa zopweteka za mtundu uliwonse, ndipo pokulitsa chikondi chimenechi, ena . . . adzibweretsera zopweteka zambiri pathupi lawo.”—1 Timoteyo 6:10.
“Ndi bwino kudya zamasamba koma pali chikondi, kusiyana ndi kudya nyama ya ng’ombe yamphongo yodyetsedwa bwino pali chidani.”—Miyambo 15:17.
Mfundo yofunika: Ndalama sizingapangitse kuti banja likhale logwirizana. Banja lingakhale logwirizana ngati onse m’banjamo amapeza nthawi yochezera limodzi komanso ngati amakondana.—Akolose 3:18-21.
2. CHITETEZO CHENICHENI
Mtsikana wina wazaka 17, dzina lake Sarah ananena kuti: “Mayi anga amandiuza kuti ndidzakwatiwe ndi mwamuna wolemera komanso ndidzapeze ntchito yapamwamba kuti ndidzathe kudzisamalira kwa moyo wanga wonse. Nthawi zonse amangoganizira za mmene angapezere ndalama basi.”
Zoti muganizire: Mukamaganizira za tsogolo lanu, kodi ndi zinthu ziti zomwe zimakudetsani nkhawa kwambiri? Nanga munthu angadziwe bwanji kuti wayamba kudera nkhawa kwambiri za tsogolo lake? Kodi zimene mayi ake a Sarah ananena zinalidi zothandiza kwa mwana wawoyo?
Mfundo za m’Baibulo zofunika kuziganizira:
“Lekani kudziunjikira chuma padziko lapansi, pamene njenjete ndi dzimbiri zimawononga, ndiponso pamene mbala zimathyola ndi kuba.”—Mateyu 6:19.
“Simukudziwa kuti moyo wanu udzakhala wotani mawa.”—Yakobo 4:14.
Mfundo yofunika: Ndalama sizingapangitse kuti tikhale otetezeka chifukwa zikhoza kubedwa. Komanso sizingatiteteze ku matenda kapena imfa. (Mlaliki 7:12) Baibulo limasonyeza kuti munthu amakhala wotetezeka ngati amadziwa Mulungu komanso chifuniro chake.—Yohane 17:3.
3. KUKHALA WOKHUTIRA
Mtsikana wina wazaka 24, dzina lake Tanya, ananena kuti: “Makolo anga anandiphunzitsa kukhala ndi moyo wosafuna zinthu zambiri. Nthawi zambiri ineyo ndi mkulu wanga tinkangokhala ndi zinthu monga zovala, zakudya ndi pogona, komabe tinkasangalala.”
Zoti muganizire: N’chifukwa chiyani zingakhale zovuta kuti munthu amene ali ndi zofunika pamoyo zokha akhale wokhutira? Kodi inuyo mumapereka chitsanzo chotani kwa banja lanu pa nkhani ya ndalama?
Mfundo za m’Baibulo zofunika kuziganizira:
“Pokhala ndi chakudya, zovala ndi pogona, tikhale okhutira ndi zinthu zimenezi.”—1 Timoteyo 6:8.
“Odala ndi anthu amene amazindikira zosowa zawo zauzimu.”—Mateyu 5:3.
Zoti muganizire: Tikhoza kukhala okhutira ngakhale titakhala kuti tilibe ndalama kapena katundu. Ndipotu Baibulo limati: “Ngakhale munthu atakhala ndi zochuluka chotani, moyo wake suchokera m’zinthu zimene ali nazo.” (Luka 12:15) Munthu angakhalenso wokhutira ngati atadziwa mayankho a mafunso ofunika otsatirawa:
N’chifukwa chiyani tili ndi moyo?
Kodi ndi zinthu zabwino ziti zimene zichitike kutsogoloku?
Kodi ndingatani kuti ndithetse njala yanga yauzimu?
A Mboni za Yehova, omwe amafalitsa magaziniyi, akhoza kukuthandizani kupeza mayankho a mafunso amenewa.
^ ndime 8 Tasintha mayina m’nkhaniyi.
Onaninso
Kodi Mungatani Kuti Banja Lanu Likhale Losangalala?
Yehova, Mulungu wachimwemwe, amafuna kuti mabanja azikhala osangalala. Werengani nkhaniyi kuti mudziwe malangizo othandiza a m’Baibulo opita kwa amuna, akazi, makolo, ndiponso ana.
Kodi Mungatani Kuti Musamawononge Ndalama Zambiri?
Musadikire mpaka ndalama zanu kutha musanayambe kuganizira njira yoyenera yogwiritsira ntchito ndalama. Werengani nkhaniyi kuti mudziwe zimene mungachite kuti muzigwiritsa ntchito ndalama mosamala.


text:
Buku la Genesis Tsopano Likupezeka M’Chinenero Chamanja cha ku America
ANTHU ovutika kumva anakweza manja m’mwamba poyamikira atamva chilengezo chosangalatsa chakuti: “
Musangalala kudziwa kuti ntchito yomasulira ena mwa mabuku a m’Baibulo a Malemba Achiheberi [Chipangano Chakale] ili mkati. Panopa, vidiyo ya buku la Genesis yatha kale!”
Chilengezo chimenechi chinaperekedwa mkati mwa nkhani yomaliza ya pamsonkhano wina wa Mboni za Yehova wa chaposachedwapa. Chilengezochi chinaperekedwa m’Chinenero Chamanja cha ku America (ASL).
Mu 2005, a Mboni za Yehova anayamba ntchito yomasulira Baibulo la Dziko Latsopano la Malemba Opatulika m’Chinenero Chamanja cha ku America, ndipo anayambira ndi buku la Mateyu. Pofika mu 2010, mabuku onse 27 amene anthu ena amangoti a Chipangano Chatsopano anali atatha.
Kuwonjezera pamenepa, a Mboni za Yehova amasulira zigawo zina za Baibulo m’zinenero 5 zinanso zamanja.
N’chifukwa chiyani akugwira ntchito yonseyi? A Mboni za Yehova amazindikira kuti anthu ambiri ovutika kumva sangathe kuwerenga kapena kumva uthenga umene ungakhale m’Baibulo lochita kusindikiza. Choncho, Baibulo la m’chinenero chamanja lomasuliridwa molondola komanso momveka bwino, limathandiza anthu ambiri ovutika kumva kuti amvetse uthenga wa m’Baibulo komanso kuti alimbitse ubwenzi wawo ndi Mulungu. Kodi anthu alilandira bwanji Baibulo limeneli?
Mnyamata wina wovutika kumva anati: “
Buku la Mateyu litatulutsidwa zaka zingapo m’mbuyomo,
ndinaona kuti umenewu ndi umboni wakuti Yehova Mulungu amandikonda monga munthu pandekha. Ndipo buku la Genesis langowonjezera chisangalalo changa. N’zoonekeratu kuti Yehova akundithandiza kuti ndimudziwe bwino.”
Mayi wina yemwenso ndi wovutika kumva anayamikira kwambiri ponena mawu otsatirawa: “
Apa zikuchita kuonekeratu kuti Yehova akufuna kuti ndiziwerenga Mawu ake monga nkhani komanso vesi ndi vesi n’cholinga choti ndimudziwe bwino. Zimenezi zandikhudza mtima kwambiri ndipo zandithandiza kuti ndizipemphera kuchokera pansi pa mtima. Masiku ano ndikukonda kuwerenga Baibulo kwambiri.”


text:
Pakuti FS2004 yogwirizana Baibulo Dinani apa NOTE: The FS2004 Hud ndi Rada yosagwirizana ndi FSX kotero sali m'gulu. zoikamo panel.cfg alipobe kotero fanizoli akhoza kuzilemba mu.
The Eurofighter Mvula ya mkuntho ndi amapasa-injini, canard-ankadziwana ndi mapiko, multirole womenya. [6] [7] Mvula ya mkuntho linakonzedwa ndi Consortium a magulu atatu, EADS, Alenia Aeronautica ndi BAE KA, akugwira ntchito kupyolera mwa kampani atagwira, Eurofighter GmbH , umene unakhazikitsidwa ku 1986. polojekiti imayendetsedwa ndi NATO Eurofighter ndi mphepo yamkuntho Management Agency, yomwe imateteza makasitomala yaikulu. [8] Eurofighter Mvula ya mkuntho ndi akupangidwa serially ndi EADS, Alenia Aeronautica, ndi BAE KA Consortium. ndegeyo akugwiritsa ogwidwawo pansi Mapangano osiyana, dzina lake tranches, aliyense kwa ndege mphamvu zambiri bwino. Mkuntho walowa utumiki ndi Austria Air Force, Chitaliyana Air Force, ndi German Air Force, ndi British Royal Air Force, ndi Spanish Air Force, ndi Royal Saudi Air Force. (Wikipedia)
Press ndi kugwira kosangalatsa chinsinsi, dinani E chinsinsi kamodzi
Kumasula chinsinsi kosangalatsa (chofunika) dinani 2 chinsinsi yomweyo (masekondi 2 wa kukanikiza E kiyi).
VC masiwichi - onse a masiwichi mu vc ndi mousable ndipo nthawi zambiri umboni weniweni lemba wofotokozedwa pa Mvula ya mkuntho wa. masiwichi awa si ntchito ndi zotsatira zokha. Ena masiwichi VC nawo FSX ntchito, izi ndi zida ndalezo ndipo tidakocheza magetsi kusinthana kumanzere mbali kutonthoza, ndi NAV pofika & gulu kuwala masiwichi, mafuta cutoff (shutdown injini) magetsi ndi 2 masiwichi sitata kumanja mbali kutonthoza.
Shutdown ntchito VC masiwichi - Shutdown ndi kukhala kuwonekera mafuta Cutoff magetsi kumanja mbali kutonthoza mu vc, ndi magetsi ali ndi alonda wofiira amene ayenera kukwezedwa choyamba. The magetsi ziyenera kumabwezedwa kwa ON udindo kamodzi injini spooling pansi, mwinamwake Chisudzulo Chikuwononga sadzakhala kotheka.
Kuyambira ntchito VC masiwichi - wosuta The mukhoza kuyamba kaya ndi kukanikiza batani AutoStart kumanzere chapamwamba gulu, kapena awiri masiwichi sitata angagwiritsidwe ntchito pa kumanja mbali kutonthoza mu vc lapansi. Ndizofunikanso kudziwa kuti, a) mafuta shutoff ayenera kukhala malo ON monga tafotokozazi, ndi b) ndi sitata masiwichi mau'wa 'kasupe-yodzaza, wosuta ali alemba ndi kugwira mbewa pa iwo kufikira kudzadzipeza injini , izi nthawi zambiri limatenga 6 masekondi wa likhale mosalekeza, 'dzanja' Cholozera idzasintha ndi 'nkhonya' pamene magetsi ndi imachitika. Ngati inu kumasula magetsi pamaso masekondi 6 ikatha, muyenera begine ndondomeko kachiwiri. NOTE: The masiwichi sitata sadzakhala kuyamba injini ngati keypress Ctrl-kosangalatsa-F1 ntchito kukhala tsekani kale. injini ayenera tsekani ntchito wofiira mabatani shutdown pa fulumizitsa kutonthoza ngati mabatani vc sitata kuti ntchito. Ngati inu ntchito Ctrl-kosangalatsa-F1, ndiye Ctrl-E zidzafunika kuyamba kachiwiri.
Kumbuyo Cockpit - mukhoza kukwera kumbuyo vc mwa kukanikiza ndi kugwira Ctrl-Lowani mpaka gululi mabasi. Ndiye atolankhani kosangalatsa-Lowani kulera maganizo ngati inu adzakhala atakhala otsika kwambiri. Kubwerera ndi mwina reselecting Mkuntho kapena kukanikiza Ctrl-backspace kusuntha patsogolo kachiwiri, ndiye kuloza-backspace zosuntha mpaka kutalika olondola.
Smokesystem: pali batani kwa toggling woyera mpweya anasonyeza paguwa / mu pamwamba mabatani kumanzere gulu.
AI ndege Zolemba: pali batani kwa toggling ya AI ndege zolemba pa / mu pamwamba mabatani kumanzere gulu. Imeneyi ndi zotsatira ngati muli udalowa mwa mungagwire anasonyeza, motero mudzakhala kuwonetsa mawu wofiira pa batani.
Oswerera angapo: a m'munsi-pole apamwamba FPS chitsanzo ali nawo monga njira kuuluka monga * player ndege * mu magawo oswerera angapo. Si chitsanzo AI wotero.


text:
GAWO 7
Zimene Ufumu Walonjeza
—Udzapanga Zinthu Zonse Kukhala Zatsopano
TAYEREKEZERANI kuti mukuthyola apozi wopsa bwino. Mukununkhiza kafungo kake kabwino kenako mukumuika mubasiketi imene muli maapozi ena. Mwakhala mukugwira ntchitoyi kwa maola angapo koma mudakamvabe kuti muli ndi mphamvu zopitiriza kugwira ntchitoyo. Mayi anu akuthyola maapozi mumtengo wina wapafupi kwinaku akucheza ndi abale anu ena komanso anzawo omwe akukuthandizani ntchito yokololayo. Mayi anuwo akuoneka achitsikana ngati mmene ankaonekera muli mwana zaka zambirimbiri zapitazo. Panopo munaiwaliratu zoti nthawi ina anakalamba muli m’dziko lakale lomwe linatha kalekale. Munawaona akuwonda chifukwa cha matenda, munalipo pamene ankamwalira ndipo munalira pamene ankaikidwa m’manda. Koma panopa iwowo komanso anthu ena ambiri amene anamwalira muli nawonso limodzi ndipo ali ndi thanzi labwino.
Tikudziwa kuti zimenezi zidzachitika chifukwa nthawi zonse zimene Mulungu walonjeza zimachitika. M’chigawochi tikambirana mmene malonjezo ena a Ufumu akwaniritsidwire posachedwapa mpaka pa nkhondo ya Aramagedo. Tikambirananso malonjezo ena osangalatsa amene adzakwaniritsidwe pambuyo pa zimenezi. Tidzasangalala kwambiri kukhala ndi moyo pa nthawi imene Ufumu wa Mulungu uzidzalamulira padziko lonse lapansi komanso kuchititsa kuti zinthu zonse zikhale zatsopano.
M'CHIGAWO ICHI
MUTU 21
Ufumu wa Mulungu Udzachotsa Adani Ake
Mukhoza kukonzekera nkhondo ya Aramagedo.
MUTU 22
Ufumu Udzakwaniritsa Zimene Mulungu Amafuna Padziko Lapansi
N’chiyani chimakutsimikizirani kuti Ufumu wa Mulungu udzabweradi?


text:
Nkhani 23: Maloto a Farao
ZAKA ziwiri zikupitapo, ndipo Yosefe akali m’ndende. Woperekera zakumwa uja sakum’kumbukira. Ndiyeno usiku wina Farao analota maloto awiri apadera kwambiri, ndipo sakudziwa matanthauzo ao. Mukumuona uyo ali mtulo? M’mawa mwake Farao akuitana anzeru ake nawauza zinthu zimene iye walota. Koma sakukhoza kumasulira maloto ake.
Wopereka zakumwa uja potsiriza akukumbukira Yosefe. Akuti kwa Farao: ‘Ndiri m’ndende munali munthu wokhoza kumasulira maloto.’ Yosefe akutulutsidwa m’ndende ndi Farao pa nthawi yomweyo.
Farao akuuza Yosefe maloto ake: ‘Ndinaona ng’ombe zisanu ndi ziwiri zonenepa, zokongola. Kenako ndinaona ng’ombe zoonda kwambiri zisanu ndi ziwiri. Ndipo zoonda’zo zinadya zonenepa’zo.
‘M’lachiwiri ndinaona ngala zisanu ndi ziwiri za tirigu wakucha zinamera pa mbuwa. Kenako ndinaona ngala za tirigu zisanu ndi ziwiri zoonda ndi zouma. Ndipo ngala zoonda’zo zinayamba kumeza ngala zabwino zisanu ndi ziwiri’zo.
Yosefe akuti kwa Farao: ‘Maloto awiri’wo kumasulira kwake n’kumodzi. Ngombe zonenepa zisanu ndi ziwiri ndi ngala zakucha’zo zikutanthauza zaka zisanu ndi ziwiri, ng’ombe zisanu ndi ziwiri ndi ngala zoonda zisanu ndi ziwiri’zo zitanthauza zaka zina’nso zisanu ndi ziwiri. Mudzakhala zaka zisanu ndi ziwiri za zakudya zochuluka m’Igupto. Ndiyeno padzakhala zaka zisanu ndi ziwiri za zakudya zochepa.
Tsono Yasefe akuuza Farao kuti: ‘Sankhani munthu wanzeru mumuike kuyang’anira kusonkhanitsa zakudya m’zaka zisanu ndi ziwiri zabwino’zo. Zikatero anthu sadzabvutika ndi njala m’zaka zoipa zosowa zakudya’zo.’
Farao akukonda lingaliro’lo. Akusankha Yosefe kusonkhanitsa zakudya, ndi kuzisunga. Pokhala wachiwiri, kwa Farao, Yosefe akukhala wofunika kopambana mu Igupto.
Zitapita zaka zisanu ndi zitatu, m’kati mwa njala, Yosefe akuona amuna ena akudza. Kodi mukuwadziwa? Eya, ndiwo akulu ake 10! Atate wao Yakobo wawatuma ku Igupto chifukwa analibe chakudya m’Kanani. Yosefe akudziwa abale ake, koma iwo sakum’dziwa. Kodi mukudziwa chifukwa chake? N’chifukwa chakuti Yosefe wakula kwambiri, ndipo wabvala zobvala za mtundu wina.
Yosefe akukumbukira kuti akali mnyamata analota abale akudza kudzam’gwadira. Kodi mukukumbukira kukhala mutawerenga za izo? Yosefe motero akuona kuti ndiye Mulungu anam’tumiza ku Igupto kaamba ka chifukwa chabwino. Kodi muganiza Yosefe akuchitanji? Tiyeni tione.
Genesis 41:1-57; 42:1-8; 50:20.
Mafunso
- Kodi n’chiyani chinachitikira Farao usiku wina?
- N’chifukwa chiyani woperekera zakumwa uja tsopano anakumbukira Yosefe?
- Monga momwe asonyezera m’chithunzichi, kodi Farao analota maloto aŵiri otani?
- Kodi Yosefe ananena kuti malotowo anatanthauzanji?
- Kodi zinachitika bwanji kuti Yosefe akhale munthu wofunika kwambiri ndiponso wachiŵiri kwa Farao mu Igupto?
- N’chifukwa chiyani abale a Yosefe anabwera ku Igupto, ndipo n’chifukwa chiyani sanathe kumuzindikira?
- Kodi Yosefe anakumbukira maloto ati, ndipo anamuthandiza kumvetsetsa chiyani?
Mafunso ena
- Ŵerengani Genesis 41:1-57.
Kodi Yosefe anapereka bwanji ulemu kwa Yehova, ndipo Akristu masiku ano angatsatire chitsanzo chake motani? (Gen. 41:16, 25, 28; Mat. 5:16; 1 Pet. 2:12)
Kodi zaka za chakudya chochuluka ku Igupto zotsatiridwa ndi zaka za njala zimasonyeza bwino motani kusiyana kumene kulipo pakati pa moyo wauzimu wa anthu a Yehova masiku ano ndi wa anthu a m’Matchalitchi Achikristu? (Gen. 41:29, 30; Amosi 8:11, 12)
- Ŵerengani Genesis 42:1-8 ndi 50:20.
Kodi n’kulakwa kuti munthu wolambira Yehova aweramire munthu polemekeza udindo wake ngati umenewo uli mwambo wa kumene akukhala? (Gen. 42:6)
Onaninso
Yosefe Anapulumutsa Anthu Ambiri
Koperani nkhaniyi kuti muwerenge zokhudza Yosefe, amene Mulungu anamugwiritsira ntchito kupulumutsa mtundu wonse.


text:
MUTU 9
Kodi Tilidi ‘M’masiku Otsiriza’?
Kodi Baibulo linaneneratu mavuto ati omwe akuchitika masiku ano?
Kodi Baibulo linaneneratu kuti anthu adzakhala ndi makhalidwe otani m’masiku otsiriza?
Kodi ndi zinthu zabwino ziti zimene Baibulo linaneneratu kuti zidzachitika ‘m’masiku otsiriza’?
1. Kodi ndi buku liti limene lingatithandize kudziwa za m’tsogolo?
KODI nthawi ina mutamvetsera nkhani pa wailesi kapena pa TV, munadzifunsapo kuti, ‘Kodi dzikoli likupita kuti?’ Masiku ano anthu amangokumana ndi mavuto mosayembekezereka ndipo palibe amene angadziwiretu kuti mawa tikumana ndi zotani. (Yakobo 4:14) Koma Yehova amadziwa zimene zidzachitike m’tsogolo. (Yesaya 46:10) Iye ananeneratu m’Baibulo zinthu zabwino komanso zoipa zimene zikuchitika masiku ano ndiponso ananeneratu za zinthu zosangalatsa zomwe zichitike posachedwapa.
2, 3. Kodi ophunzira a Yesu anamufunsa funso loti chiyani, nanga iye anawayankha bwanji?
2 Yesu Khristu analankhula za Ufumu wa Mulungu umene udzathetse zinthu zonse zoipa ndi kukonzanso dzikoli kuti likhale paradaiso. (Luka 4:43) Anthu ankafuna kudziwa kuti Ufumuwo udzabwera liti, n’chifukwa chake ophunzira a Yesu anam’funsa kuti: “Kodi zinthu zimenezi zidzachitika liti, ndipo chizindikiro cha kukhalapo kwanu ndi cha mapeto a nthawi ino chidzakhala chiyani?” (Mateyu 24:3) Poyankha, Yesu anawauza kuti ndi Yehova Mulungu yekha amene akudziwa nthawi yeniyeni imene mapeto adzafike. (Mateyu 24:36) Koma Yesu ananeneratunso zinthu zimene zidzachitike padziko lapansi Ufumu wa Mulungu usanabweretse mtendere kwa anthu. Ndipo zimene ananenazo ndi zomwe zikuchitika masiku ano.
3 Tisanaone umboni wosonyeza kuti tili m’nthawi ya “mapeto,” tiyeni tikambirane kaye mwachidule za nkhondo inayake yomwe palibe munthu aliyense amene anaiona ikuchitika. Nkhondoyi inachitikira kumwamba koma zotsatira zake zimatikhudza.
NKHONDO IMENE INACHITIKA KUMWAMBA
4, 5. (a) Kodi n’chiyani chinachitika kumwamba Yesu atangokhala Mfumu? (b) Malinga ndi lemba la Chivumbulutso 12:12, kodi zotsatira za nkhondo imene inachitika kumwamba n’zotani?
4 Mutu wapitawu unafotokoza kuti Yesu Khristu anayamba kulamulira monga Mfumu mu 1914. (Werengani Danieli 7:13, 14.) Yesu atangokhala Mfumu anayamba kugwira ntchito yake. Baibulo limati: “Kumwamba kunabuka nkhondo. Mikayeli [dzina lina la Yesu] ndi angelo ake anamenyana ndi chinjoka [Satana Mdyerekezi]. Chinjokacho ndi angelo ake chinamenya nkhondo.” * Satana ndi angelo ake oipa, kapena kuti ziwanda, anagonja pa nkhondoyo ndipo anachotsedwa kumwamba n’kuponyedwa padziko lapansi. Angelo okhulupirika anasangalala chifukwa choti Satana ndi ziwanda zake anachotsedwa kumwamba. Koma anthu sakanatha kusangalala ngati mmene anachitira angelo kumwamba chifukwa Baibulo linaneneratu kuti: “Tsoka dziko lapansi . . . chifukwa Mdyerekezi watsikira kwa inu, ndipo ali ndi mkwiyo waukulu podziwa kuti wangotsala ndi kanthawi kochepa.”—Chivumbulutso 12:7, 9, 12.
5 Taonani zotsatira za nkhondo yomwe inachitika kumwambayo. Chifukwa chokwiya, Satana anabweretsa tsoka, kapena kuti mavuto padziko lapansi. Monga mmene muonere m’nkhaniyi, panopa tikukhala m’nthawi ya mavuto imeneyi. Koma zimenezi sizitenga nthawi yaitali, ndi za “kanthawi kochepa,” ndipo ngakhale Satanayo amadziwa zimenezi. Baibulo limatchula nthawi imeneyi kuti ndi “masiku otsiriza.” (2 Timoteyo 3:1) N’zosangalatsa kudziwa kuti posachedwapa Mulungu achotsa mavuto onse amene Mdyerekezi akuchititsa padziko lapansili. Tsopano tiyeni tikambirane zinthu zina zimene zikuchitika masiku ano zomwe Baibulo linaneneratu kuti zidzachitika. Zinthu zimenezi zimatitsimikizira kuti tikukhala m’masiku otsiriza ndiponso kuti Ufumu wa Mulungu watsala pang’ono kubweretsa madalitso kwa anthu amene amakonda Yehova. Choyamba tiyeni tikambirane zinthu 4 zimene Yesu anatchula ngati chizindikiro cha masiku otsiriza.
ZINTHU ZIKULUZIKULU ZOCHITIKA M’MASIKU OTSIRIZA
6, 7. Kodi mawu a Yesu onena za nkhondo ndi njala akukwaniritsidwa bwanji masiku ano?
6 “Mtundu udzaukirana ndi mtundu wina, ndipo ufumu udzaukirana ndi ufumu wina.” (Mateyu 24:7) Anthu mamiliyoni ambiri aphedwa pa nkhondo m’zaka 100 zapitazi. Katswiri wina wolemba mbiri yakale wa ku Britain analemba kuti: “Zaka za m’ma 1900 ndi nthawi imene anthu anaphedwa kwambiri kuposa zaka zina zonse m’mbuyomu. . . . Nkhondo zinkangotsatizana moti pafupifupi nthawi ina iliyonse pankakhala dera kapena dziko linalake kumene kunali nkhondo.” Lipoti la bungwe lina linati: “Anthu amene anafa pa nkhondo m’zaka za m’ma 1900 ndi ochuluka kuwirikiza katatu kuposa amene anafa pa nkhondo zonse zimene zinachitika pa zaka zoposa 1,800 za m’mbuyo mwa nthawi imeneyi.” (Worldwatch Institute) Anthu oposa 100 miliyoni aphedwa pa nkhondo zimene zamenyedwa kuyambira m’chaka cha 1914. Zimakhala zopweteka mnzathu kapena m’bale wathu mmodzi akaphedwa pa nkhondo. Ndiye tangoganizani chisoni chimene achibale komanso anzawo a anthu mamiliyoni amenewa anakhala nacho.
7 “Kudzakhala njala.” (Mateyu 24:7) Kafukufuku amasonyeza kuti chakudya chimene anthu akhala akukolola m’zaka 30 zapitazi, n’chochuluka kwambiri kuposa chimene amakolola m’mbuyomu. Komabe anthu ambiri akuvutikabe ndi njala chifukwa chakuti alibe ndalama zogulira chakudya kapena malo olima. Anthu oposa 1 biliyoni a m’mayiko osauka amapeza ndalama yosakwana 1 dola patsiku. Ambiri mwa anthu amenewa amakhala ndi njala nthawi zonse. Malinga ndi Bungwe Loona za Umoyo pa Dziko Lonse, ana oposa 5 miliyoni amamwalira chaka chilichonse chifukwa chosowa zakudya.
8, 9. Kodi n’chiyani chikusonyeza kuti maulosi a Yesu onena za zivomezi ndi miliri akukwaniritsidwa?
8 “Kudzachitika zivomezi zamphamvu.” (Luka 21:11) Malinga ndi bungwe lina la ku United States, chaka chilichonse padziko lapansi pamachitika zivomezi zikuluzikulu pafupifupi 19. (U.S. Geological Survey) Zivomezi zimenezi zimakhala zamphamvu moti n’kuwononga nyumba komanso kung’amba nthaka. Ndipo pafupifupi chaka chilichonse kumachitika zivomezi zamphamvu kwambiri zomwe zimatha kuwonongeratu nyumba. Anthu ena ofufuza apeza kuti zivomezi zapha anthu oposa 2 miliyoni kuyambira mu 1900. Nkhani ina inati: “Kupita patsogolo kwa sayansi kwangochepetsako pang’ono chiwerengero cha anthu amene amafa pakachitika chivomezi.”
9 “Kudzakhala miliri.” (Luka 21:11) Ngakhale kuti luso lachipatala lapita patsogolo, matenda akale komanso atsopano akupitirizabe kuvutitsa anthu. Lipoti lina linanena kuti matenda oposa 20 odziwika bwino, kuphatikizapo chifuwa chachikulu cha TB, malungo ndi kolera, achuluka kwambiri zaka zapitazi ndipo mitundu ina ya matenda yayamba kusamva mankhwala. Ndiponso kwabwera matenda ena atsopano pafupifupi 30. Ena mwa matendawa alibe mankhwala ndipo ndi oopsa komanso amapha mosavuta.
MAKHALIDWE A ANTHU A M’MASIKU OTSIRIZA
10. Kodi anthu masiku ano amasonyeza makhalidwe ati otchulidwa pa 2 Timoteyo 3:1-5?
10 Kuwonjezera pa kufotokoza zinthu zina zimene zikuchitika padziko lonse, Baibulo linaneneratunso kuti m’masiku otsiriza makhalidwe a anthu adzasintha kwambiri. Mtumwi Paulo anafotokoza mmene moyo udzakhalire chifukwa cha kuipa kwa makhalidwe a anthu ambiri. Iye anati: “Masiku otsiriza adzakhala nthawi yapadera komanso yovuta.” (Werengani 2 Timoteyo 3:1-5.) Paulo ananena kuti anthu adzakhala
odzikonda
okonda ndalama
osamvera makolo
osakhulupirika
osakonda achibale awo
osadziletsa
oopsa
okonda zosangalatsa, m’malo mokonda Mulungu
ooneka ngati odzipereka kwa Mulungu koma amakana kuti mphamvu ya kudziperekako iwasinthe
11. Kodi lemba la Salimo 92:7 limafotokoza kuti n’chiyani chidzachitikire anthu oipa?
11 Kodi mmenemu ndi momwe anthu ambiri alili m’dera lanu? Sitikukayikira kuti ali choncho chifukwa kulikonse kumapezeka anthu amakhalidwe oipa. Zimenezi zikusonyeza kuti posachedwapa Mulungu awononga dziko loipali, chifukwa Baibulo limati: “Anthu oipa akamaphuka ngati msipu, ndipo anthu onse ochita zopweteka anzawo akamaphuka ngati maluwa, amatero kuti awonongeke kwamuyaya.”—Salimo 92:7.
ZINTHU ZABWINO ZIMENE ZIKUCHITIKA M’MASIKU OTSIRIZA
12, 13. Kodi ulosi woti anthu adzadziwa “zinthu zambiri zoona” wakwaniritsidwa bwanji ‘m’nthawi yamapeto’ ino?
12 Monga mmene Baibulo linafotokozera, m’masiku otsiriza ano mavuto achulukadi. Komabe pali zinthu zina zabwino zimene zikuchitika pakati pa anthu amene amalambira Yehova.
13 Buku la Danieli linaneneratu kuti anthu “adzadziwa zinthu zambiri zoona.” Koma kodi zimenezi zidzachitika liti? Zidzachitika “nthawi yamapeto.” (Danieli 12:4) Makamaka kuyambira mu 1914, Yehova anathandiza anthu ofunitsitsa kumutumikira kuti amvetse bwino mfundo za m’Baibulo. Anthu amenewa amvetsa bwino zoona zenizeni za dzina la Mulungu ndi cholinga chake, nsembe ya dipo ya Yesu Khristu, zimene zimachitika munthu akamwalira komanso za kuukitsidwa kwa akufa. Ndiponso olambira Yehova aphunzira kukhala ndi makhalidwe amene amawathandiza kukhala ndi moyo wabwino komanso kuchititsa kuti Mulungu alemekezedwe. Amvetsanso zimene Ufumu wa Mulungu udzachite pokonza zinthu padziko lapansili. Ndiyeno kodi amachita chiyani ndi zinthu zimene adziwazi? Funso limeneli likutifikitsa pa ulosi winanso umene ukukwaniritsidwa m’masiku otsiriza ano.
14. Kodi ntchito yolalikira uthenga wabwino wa Ufumu yafalikira bwanji masiku ano, nanga ndi ndani amene akulalikira uthengawu?
14 Yesu Khristu anafotokoza mu ulosi wake wonena za “mapeto a nthawi ino” kuti: “Uthenga wabwino uwu wa ufumu udzalalikidwa padziko lonse lapansi kumene kuli anthu.” (Werengani Mateyu 24:3, 14.) Uthenga wabwino wa Ufumu ukulalikidwa padziko lonse m’mayiko oposa 235 komanso m’zinenero zoposa 600. Uthenga wake ndi wonena za Ufumu wa Mulungu, zimene udzachite komanso zimene tingachite kuti tidzalandire madalitso amene Ufumuwo udzabweretse. A Mboni za Yehova omwe alipo mamiliyoni ambiri amagwira mwakhama ntchito yolalikira uthenga wabwino wa Ufumu. Iwo amachokera “m’dziko lililonse, fuko lililonse, mtundu uliwonse, ndi chinenero chilichonse.” (Chivumbulutso 7:9) A Mboni amaphunzira Baibulo ndi anthu mamiliyoni ambiri omwe amafuna kudziwa zenizeni zimene Baibulo limaphunzitsa ndipo amachita zimenezi kwaulere. Kukwaniritsidwa kwa ulosi umenewu n’kochititsa chidwi kwambiri makamaka tikaganizira kuti Yesu ananeneratu kuti Akhristu oona adzadedwa ndi “anthu onse.”—Luka 21:17.
ZIMENE MUYENERA KUCHITA
15. (a) Kodi mumakhulupirira kuti tili m’masiku otsiriza, ndipo n’chifukwa chiyani? (b) Kodi n’chiyani chidzachitikire anthu amene samvera Yehova ndi amene amamumvera?
15 Popeza maulosi ambiri a m’Baibulo akukwaniritsidwa masiku ano, kodi simukuona kuti tikukhaladi m’masiku otsiriza? Yehova akadzaona kuti uthenga wabwino walalikidwa mokwanira, “mapeto adzafika.” (Mateyu 24:14) Baibulo likamanena za “mapeto” limakhala likutanthauza nthawi imene Yehova adzachotse zinthu zonse zoipa padziko lapansili. Yehova adzagwiritsa ntchito Yesu komanso angelo ake amphamvu powononga anthu onse amene mwadala amachita zinthu zotsutsana naye. (2 Atesalonika 1:6-9) Satana ndi ziwanda zake sadzasocheretsanso anthu. Pambuyo pake Ufumu wa Mulungu udzabweretsa madalitso ambiri kwa anthu onse amene amagonjera ulamuliro wake wolungama.—Chivumbulutso 20:1-3; 21:3-5.
16. Popeza mapeto ayandikira, kodi muyenera kuchita chiyani?
16 Popeza mapeto a dziko la Satanali ali pafupi, tiyenera kudzifunsa kuti, ‘Kodi ndiyenera kuchita chiyani?’ Muyenera kupitiriza kuphunzira za Yehova ndiponso zimene amafuna kuti tizichita. (Yohane 17:3) Muziphunzira Baibulo mwakhama komanso nthawi zonse muzisonkhana ndi anthu amene amayesetsa kuchita zimene Yehova amafuna. (Werengani Aheberi 10:24, 25.) Muyenera kuyesetsa kuphunzira Baibulo kuti mumudziwe bwino Yehova Mulungu ndiponso yesetsani kusintha moyo wanu n’cholinga choti Yehova Mulungu azisangalala nanu.—Yakobo 4:8.
17. N’chifukwa chiyani kuwonongedwa kwa anthu oipa kudzakhale kodzidzimutsa kwa anthu ambiri?
17 Yesu ananeneratu kuti anthu ambiri adzanyalanyaza umboni wakuti tikukhala m’masiku otsiriza. Kuwonongedwa kwa anthu oipa kudzachitika modzidzimutsa komanso pa nthawi imene anthu samayembekezera. Chiwonongekochi chidzadzidzimutsa anthu ambiri ngati mmene amadzidzimukira kukabwera wakuba usiku. (Werengani 1 Atesalonika 5:2.) Yesu anachenjeza kuti: “Monga mmene analili masiku a Nowa, ndi mmenenso kukhalapo kwa Mwana wa munthu kudzakhalire. M’masiku amenewo chigumula chisanafike, anthu anali kudya ndi kumwa. Amuna anali kukwatira ndipo akazi anali kukwatiwa, kufikira tsiku limene Nowa analowa m’chingalawa. Anthu ananyalanyaza zimene zinali kuchitika mpaka chigumula chinafika n’kuwaseseratu onsewo. Zidzateronso ndi kukhalapo kwa Mwana wa munthu.”—Mateyu 24:37-39.
18. Kodi Yesu anapereka chenjezo lotani?
18 Choncho Yesu anauza ophunzira ake kuti: “Samalani kuti mitima yanu isalemedwe ndi kudya kwambiri, kumwa kwambiri, ndi nkhawa za moyo, kuti tsikulo lingadzakufikireni modzidzimutsa ngati msampha. Pakuti lidzafikira onse okhala pankhope ya dziko lonse lapansi. Chotero khalani maso ndipo muzipemphera mopembedzera nthawi zonse, kuti mudzathe kuthawa zinthu zonsezi zimene zikuyembekezeka kuchitika. Kutinso mudzathe kuima pamaso pa Mwana wa munthu.” (Luka 21:34-36) Tiyenera kumvera chenjezo la Yesu limeneli chifukwa anthu amene amasangalatsa Yehova Mulungu komanso “Mwana wa munthu,” Yesu Khristu, ndi amene adzapulumuke pa nthawi imene dziko la Satanali lizidzawonongedwa. Anthu amenewa adzakhala ndi mwayi wokhala ndi moyo mpaka kalekale m’dziko lapansi latsopano lomwe lili pafupi.—Yohane 3:16; 2 Petulo 3:13.
^ ndime 4 Kuti muwerenge mfundo zotsimikizira kuti Mikayeli ndi dzina lina la Yesu Khristu, onani Zakumapeto, tsamba 218-219.
Onaninso
N’chifukwa Chiyani Tiyenera Kuphunzira Baibulo?
Baibulo likuthandiza anthu mamiliyoni ambiri padziko lonse kupeza mayankho a mafunso ofunika kwambiri. Kodi inunso mukufuna kuthandizidwa?


text:
NSANJA YA OLONDA (YOPHUNZIRA) JULY 2015
M’magaziniyi muli nkhani zophunzira kuyambira pa August 31 kufika pa September 27, 2015.
Anadzipereka ndi Mtima Wonse ku Russia
Werengani kuti mumve za abale ndi alongo amene anasamukira ku Russia kuti akathandize. Ena ndi apabanja ena ayi ndipo onse aphunzira kudalira kwambiri Yehova.
Tizithandiza Kukongoletsa Gulu la Yehova
Kodi paradaiso wauzimu ndi wofanana ndi kachisi wauzimu? Kodi Paulo anaona ‘paradaiso’ uti “kumwamba kwachitatu”?
Pitirizani Kutumikira Yehova ‘M’masiku Oipa’
Kodi mungatani kuti mukhalebe ndi chikhulupiriro cholimba ndiponso kuchita khama potumikira Yehova? Werengani za atumiki achikulire a Yehova amene ankamutumikira mosangalala m’mbuyomo.
“Chipulumutso Chanu Chikuyandikira”
Kodi tizidzapereka uthenga wotani chisautso chachikulu chikadzayamba? N’chiyani chidzachitikira odzozedwa pa nthawiyo?
Kodi Mungadandaule Ngati Anthu Saona Ntchito Yanu?
Chitsanzo cha Bezaleli ndi Oholiabu chimatithandiza kudziwa kuti Yehova amaona ntchito yathu ngakhale ena asaone.
Pitirizani Kukhala Okhulupirika kwa Mulungu
Kodi Akhristu angadziphunzitse bwanji kukhala okhulupirika kwa Yehova?
Tizilemekeza Malo Athu Olambirira Yehova
Kodi tingalemekeze bwanji malo athu olambirira? Kodi ndalama zomangira ndiponso kukonzera Nyumba za Ufumu zimachokera kuti?
Kodi Mukudziwa?
Baibulo limasonyeza kuti m’madera ena a dziko lolonjezedwa munali mitengo yambiri. Koma masiku ano m’madera ambiri m’dzikoli mulibe mitengo. Kodi zimene Baibulo limanena ndi zoona?


text:
Mungathe Kukana Mayesero
“Sindinkafuna kuonera zolaula. Koma nditatsegula Intaneti, mwadzidzidzi panabwera uthenga wa otsatsa malonda. Nditatsegula, ndinaona kuti pali zithunzi zolaula.”
—CODY. *
“Mtsikana wina wokongola wa kuntchito kwathu anayamba kundikopa. Tsiku lina anandiuza kuti tipite kuhotelo ina tikasangalale. Ndinadziwa zoti akufuna kuti tikagonane.”
—DYLAN.
“NDINGATHE kukana chilichonse kupatulapo mayesero.” Mawu amenewa akusonyeza mmene anthu ena amaonera mayesero. Iwo amaona kuti mayesero ndi chinthu chosangalatsa. Enanso amachita kulakalaka kuti aziyesedwa nthawi zonse n’cholinga choti azidzitama kuti amatha kugonjetsa mayesero. Kodi inuyo mukuganiza bwanji? Tikakumana ndi mayesero, kodi tiyenera kulola kuti atigonjetse kapena ayi?
N’zoona kuti si mayesero onse amene angatibweretsere mavuto aakulu. Koma kuchita zinthu zina, makamaka zimene zingatipangitse kuchita chiwerewere, kukhoza kutibweretsera mavuto aakulu. Baibulo limachenjeza kuti: “Aliyense wochita chigololo . . . alibe nzeru mumtima mwake. Amene amachita zimenezi amawononga moyo wake.”—Miyambo 6:32, 33.
Kodi mungatani ngati mukuyesedwa kuti muchite zachiwerewere? Baibulo limanena kuti: “Mulungu akufuna kuti mukhale oyera mwa kupewa dama. Akufunanso kuti aliyense wa inu akhale woyera mwa kudziwa kulamulira thupi lake m’njira yoyera kuti mukhale olemekezeka pamaso pa Mulungu.” (1 Atesalonika 4:3, 4) Kodi mungatani kuti muzitha kukana kuchita zoipa? Ganizirani zinthu zitatu izi zimene zingakuthandizeni.
Chinthu Choyamba: Muzipewa Kuonera Zinthu Zolaula
Kuonera zolaula kungapangitse kuti muzilakalaka kuchita zoipa. Yesu anasonyeza kuti pali kugwirizana pakati pa kuona ndi kuganiza pamene ananena kuti: “Koma ine ndikukuuzani kuti aliyense woyang’anitsitsa mkazi mpaka kumulakalaka, wachita naye kale chigololo mumtima mwake. Tsopano ngati diso lako lakumanja limakuchimwitsa, ulikolowole ndi kulitaya.” (Mateyu 5:28, 29) Kodi pamenepa Yesu ankatanthauza chiyani? Kuti tithe kukana mayesero, tiyenera kuchita zinthu mwanzeru komanso kupewa kuonera zolaula zomwe zingatipangitse kuchita zachiwerewere.
Mwachitsanzo, tayerekezani kuti mwaona kuwala kothobwa m’maso komwe kumabwera anthu akamaotcherera zitsulo. Kodi mungapitirizebe kuyang’ana kuwala kothobwa m’masoko? N’zokayikitsa kuti mungachite zimenezi. Mukhoza kuyang’ana kumbali kapena kutchinga maso anu ndi chinachake kuti maso anuwo asawonongeke. Mofanana ndi zimenezi, mukaona zolaula, kaya papepala, pa TV kapena munthu yemwe sanavale bwino, mungachite bwino kuyang’ana kumbali mwamsanga. Zimenezi zidzakuthandizani kuteteza maganizo anu kuti asawonongeke. Munthu wina amene anali ndi chizolowezi choonera zolaula, dzina lake Juan, anati: “Ndikaona mkazi wokongola, nthawi zambiri ndimafuna nditamuyang’ana kangapo. Koma ndimadzikakamiza kuti ndiyang’ane kumbali ndipo ndimadziuza kuti: ‘Pemphera kwa Yehova ndipo ukufunika kuchita zimenezi panopa.’ Ndikangopemphera, maganizo onse oipa amathera pompo.”—Mateyu 6:9, 13; 1 Akorinto 10:13.
Mungachitenso bwino kuganizira chitsanzo cha Yobu, amene anali munthu wokhulupirika. Iye anati: “Ndachita pangano ndi maso anga. Choncho ndingayang’anitsitse bwanji namwali?” (Yobu 31:1) Inunso mungachite chimodzimodzi.
Tayesani izi: Ngati mwaona zolaula, mwansanga yang’anani kumbali. Mungachite bwino kutengera chitsanzo cha munthu wina amene analemba nawo Baibulo. Iye anapemphera kuti: “Chititsani maso anga kuti asaone zinthu zopanda pake.”—Salimo 119:37.
Chinthu Chachiwiri: Musamaganizire Zinthu Zoipa
Chifukwa choti ndife opanda ungwiro, nthawi zina tikhoza kumaganiza zinthu zoipa. Baibulo limanena kuti: “Munthu aliyense amayesedwa mwa kukopedwa ndi kukodwa m’chilakolako chake. Ndiye chilakolako chikatenga pakati, chimabala tchimo.” (Yakobo 1:14, 15) Mukayamba kuganiza zinthu zoipa, kodi mungatani kuti musapitirize kuganiza zinthu zimenezo?
Ngati mukuganizira zinthu zoipa, dziwani kuti mungathe kusankha ngati mukufuna muziganizirabe zinthuzo kapena ayi. Yesetsani kulimbana ndi maganizo amenewa. Zichotseni mumtima mwanu ndipo musamaziganizirenso. Munthu wina dzina lake Troy, amene ankakonda kuonera zolaula pa Intaneti, ananena kuti: “Ndinkayesetsa kuchotsa maganizo alionse olakwika mumtima mwanga n’kumaganizira zinthu zabwino. Kuchita zimenezi sikunali kophweka moti nthawi zina ndinkatha kuyambiranso kuganizira zinthu zimenezi. Koma m’kupita kwa nthawi, ndinagonjetsa vutoli.” Mayi wina dzina lake Elsa, yemwe ali mtsikana anali ndi vuto lofuna kuchita chiwerewere, ananena kuti: “Kuchita zinthu zosiyanasiyana komanso kupemphera kwa Yehova ndi kumene kunkandithandiza kuchotsa maganizo oipa.”
Tayesani izi: Mukayamba kuganizira zinthu zoipa, nthawi yomweyo yesetsani kusiya kuganizira zimenezo ndipo kenako pempherani. Yesetsani kuganizira “zinthu zilizonse zoona, zilizonse zofunika kwambiri, zilizonse zolungama, zilizonse zoyera, zilizonse zachikondi, zilizonse zoyamikirika, khalidwe labwino lililonse, ndi chilichonse chotamandika.”—Afilipi 4:8.
Chinthu Chachitatu: Muzipewa Kuchita Zinthu Zimene Zingakupangitseni Kuchita Zinthu Zoipa
Munthu amene amalakalaka kuchita zoipa, akayesedwa kuti achite zoipazo ndipo wapeza mpata woti angathe kuchita zoipa, akhoza kuchitadi zoipazo. (Miyambo 7:6-23) Kodi mungatani kuti zimenezi zisakuchitikireni?
Baibulo limachenjeza kuti: “Wochenjera ndi amene amati akaona tsoka amabisala, koma anthu osadziwa zinthu amangopitabe ndipo amalangidwa.” (Miyambo 22:3) Choncho muyenera kupewa zinthu zimene zingakupangitseni kuti muchite zoipa. Muzikhala tcheru ndi zinthu zimene zingakubweretsereni mavuto, n’kumazipewa. (Miyambo 7:25) Bambo wina dzina lake Filipe, yemwe anagonjetsa vuto loonera zolaula, anati: “Ndimaika kompyuta pamalo oonekera kuti aliyense azitha kuona zimene ndikuchita komanso ndinaika pulogalamu ya pa kompyuta imene imakuuza kuti malo amene ukufuna kutsegula ali ndi zithunzi zolaula. Ndimagwiritsa ntchito Intaneti ngati panyumba pali anthu ena.” Troy, amene tamutchula koyambirira uja nayenso anati: “Ndimapewa kuonera filimu iliyonse imene ili ndi zolaula komanso ndimapewa kucheza ndi anthu amene amakonda kulankhula nkhani zokhudza kugonana. Sindifuna kuchita zinthu zimene zingandigwetse m’mavuto.”
Tayesani izi: Muzidzifufuza moona mtima ngati muli ndi vuto pa nkhani yoonera zolaula ndipo muzipewa kuchita zinthu zimene zingakupangitseni kuti muchite zolakwika.—Mateyu 6:13.
MUSATAYE MTIMA
Koma bwanji ngati mukuyesetsa kuthetsa vuto lanu, koma mukulephera? Musataye mtima n’kusiya kulimbana ndi vutolo. Baibulo limati: “Wolungama akhoza kugwa ngakhale nthawi 7 ndipo ndithu adzadzukanso.” (Miyambo 24:16) Atate wathu wakumwamba amatilimbikitsa kuti tikagwa ‘tizidzuka.’ Kodi mumafuna kuti Mulungu akuthandizeni? Ngati mumafuna kuti akuthandizeni, musasiye kupemphera kwa iye. Muzilimbitsa chikhulupiriro chanu pophunzira Mawu ake komanso kupita kumisonkhano ya Mboni za Yehova. Muzikhulupirira mawu a Mulungu akuti: “Ndikulimbitsa. Ndithu ndikuthandiza.”—Yesaya 41:10.
Cody, amene tamutchula koyambirira uja, anati: “Ndinkafunika kuchita khama kwambiri kuti ndithetse chizolowezi changa choonera zolaula. Nthawi zina ndinkabwerezanso kuchita khalidweli koma Mulungu anandithandiza kulithetsa.” Dylan, yemwenso tamutchula koyambirira kwa nkhani ino, ananena kuti: “Ndinangotsala pang’ono kuchita zachiwerewere ndi munthu amene ndinkagwira naye ntchito. Koma ndinatsimikizira mkaziyo kuti sindikufuna kuchita naye zachiwerewere. Ndimasangalala chifukwa chokhala ndi chikumbumtima choyera. Komanso ndimasangalala chifukwa chodziwa kuti Yehova amandinyadira chifukwa cha khalidwe langa labwino.”
Ngati mutamayesetsa kupewa kuchita zoipa, nanunso Mulungu angamakunyadireni chifukwa cha khalidwe lanu labwino.—Miyambo 27:11.
^ ndime 2 Tasintha mayina m’nkhaniyi.
Onaninso
Kodi Timapindula Bwanji ndi Mfundo za M’Baibulo?
Yesu anafotokoza chifukwa chake timafunikira malangizo komanso anatchula mfundo ziwiri za m’Baibulo zomwe ndi zofunika kwambiri pa moyo wathu.


text:
GALAMUKANI! MAY 2013
Chenjerani ndi Mbava Komanso Anthu Ogwiririra
Anthu ambiri amaona kuti umbava, kugwiririra ndi zinthu zina za uchigawenga ndi vuto lalikulu kwambiri. Werengani nkhaniyi kuti mudziwe mmene mungadzitetezere.
Zochitika Padzikoli
Nkhani zake ndi monga: Apolisi alanda mfuti kumalo okwerera ndege, kusiyana kwa dziko la Norway ndi tchalitchi komanso njala ku India.
Zimene Mungachite Kuti Mwana Wanu Azikumverani
Cholinga cha chilango ndi kuphunzitsa. Mfundo za m’Baibulo zingakuthandizeni kuti muphunzitse mwana wanu kumvera.
Chenjerani ndi Mbava Komanso Anthu Ogwiririra
Kodi mungatani kuti muteteze moyo wanu komanso wabanja lanu?
Mzimayi Wachiyuda Anafufuzanso Mozama Zimene Ankakhulupirira
Kodi Racquel Hall anapeza umboni wotani womuthandiza kukhulupirira kuti Yesu anali Mesiya wolonjezedwa?
Koresi Wamkulu
Kodi Koresi anali ndani, nanga ndi ulosi wochititsa chidwi uti wonena za iye umene unanenedwa kutatsala zaka 150 kuti iye abadwe?
Mmene Mulungu Alili
Kodi Mulungu ndi munthu weniweni kapena ndi mphamvu chabe yosaoneka? Kodi Baibulo likamati anthu analengedwa m’chifaniziro cha Mulungu limatanthauza chiyani?
Chigoba Chomwenso Chimaona
Werengani kuti mudziwe zambiri za kachilombo ka m’madzi kameneka.
Zina zimene zili pawebusaiti
Kodi Ndingatani Ngati Ndikudwala Matenda Aakulu?
—Gawo 1
Achinyamata 4 akufotokoza zimene zikuwathandiza kupirira matenda awo kuti asamangokhalira kudandaula.
Loti ndi Banja Lake
—Zithunzi Zofotokoza Nkhani
Koperani nkhaniyi kuti mudziwe zimene mungaphunzire pa nkhani yokhudza banja la Loti.


text:
NSANJA YA OLONDA OCTOBER 2015
Kodi Kupemphera N’kothandizadi?
Wolemba mabuku wina ananena kuti kupemphera kuli ngati kuuza chiweto chako mavuto amene ukukumana nawo n’cholinga choti umveko bwino. Kodi zimenezi n’zoona?
N’chifukwa Chiyani Anthu Amapemphera?
Anthu amapemphera pa zifukwa zosiyanasiyana.
Kodi Pali Aliyense Amene Amamvetsera Tikamapemphera?
Pali zinthu ziwiri zimene tiyenera kuchita kuti Mulungu amve mapemphero athu.
N’chifukwa Chiyani Mulungu Amafuna Kuti Tizipemphera?
Kupemphera kumatithandiza kwambiri kuposa china chilichonse
Kupemphera N’kothandiza Kwambiri
Kodi mungapeze phindu lanji ngati mutamapemphera nthawi zonse?
Kodi Mukudziwa?
Kodi Herode anagwira ntchito yaikulu bwanji pokonza kachisi wa ku Yerusalemu? N’chifukwa chiyani anthu a pachilumba cha Melita ankaganiza kuti Paulo ndi chigawenga?
Panopa Ndimaona Kuti Ndingathe Kuthandiza Ena
Julio Corio anachita ngozi ndipo ankaona kuti Mulungu samuganizira. Lemba la Ekisodo 3:7 linamuthandiza kuti asinthe maganizo.
Kodi Mulungu Ndi Wosamvetsetseka?
Zinthu zina zimene n’zovuta kumvetsa ponena za Mulungu zimatithandiza kuti timuyandikire.
Muzikhululuka Ndi Mtima Wonse
Kodi kukhululukira ena kumatanthauza kuti tikuchepetsa kapena kunyalanyaza zoipa zimene ena atichitira?
Kuyankha Mafunso a m’Baibulo
Kodi ndani angathetsedi umphawi?
Zina zimene zili pawebusaiti
Kodi Halowini Inayamba Bwanji, Ndipo Baibulo Limati Chiyani pa Nkhaniyi?
Kodi Halowini ndi mwambo wongosangalatsa basi?


text:
KALE LATHU
Zinthu Zinkayenda Bwino Chifukwa cha Chikondi
TIMASANGALALA kwambiri pa misonkhano yathu. Timasonkhana pamodzi kuti tiphunzitsidwe ndi Yehova ndipo chakudya chimene timadya chimangowonjezera chisangalalo chathu.
Mu September 1919, Ophunzira Baibulo anachita msonkhano wa masiku 8 mumzinda wa Cedar Point ku Ohio, m’dziko la United States. Alendo anafunika kugona ndiponso kudya m’mahotela, koma kunabwera anthu ambiri zedi kuposa amene anaitanidwa. Zimenezi zinachititsa kuti ogawa chakudya anyanyale ntchito yawo. Ndiyeno woyang’anira zakudya anapempha abale achinyamata kuti athandize kugawa chakudya ndipo ambiri anavomera. Mlongo wina dzina lake Sadie Green anali m’gululo ndipo anati: “Kanali koyamba kugwira ntchito yogawa chakudya. Koma tinasangalala kwambiri.”
M’zaka zotsatira abale ndi alongo ambiri anali ndi mwayi wogwira ntchito yophika ndiponso kugawira anthu chakudya pa misonkhano. Izi zinathandiza achinyamata ambiri kuganizira zowonjezera utumiki wawo. Mlongo Gladys Bolton, anagwira ntchito yogawa chakudya pa msonkhano wachigawo mu 1937 ndipo iye anati: “Ndinakumana ndi anthu ochokera m’madera osiyanasiyana ndipo ankandifotokozera mmene akupirira mavuto awo. Zimenezi zinandipangitsa kuti ndifune kuyamba upainiya.”
Mlongo Beulah Covey anati: “Popeza abalewo ankagwira ntchito mwakhama, zinthu zinkayenda mofulumira zedi.” Koma ntchitoyi inali ndi mavuto ake. M’bale Angelo Manera anachita nawo msonkhano ku Los Angeles mu 1969. Iye atangofika ku msonkhanowu anauzidwa kuti aziyang’anira ntchito yokonza ndi kugawa chakudya. Iye anati: “Ndinadabwa kwambiri.” Kuti ntchitoyi iyende bwino panafunika kukumba ngalande yotalika mamita 400 kuti tidutsitsemo mapaipi a gasi wophikira.
Mu 1982, abale ongodzipereka anagwira ntchito yolambula malo ochitirapo msonkhano ku Sierra Leone ndiponso anamanga khitchini. Mu 1951 mumzinda wa Frankfurt ku Germany, abale ankagwiritsa ntchito mpweya wotentha wochokera musitima kuti aphikire zinthu m’mapoto okwana 40. Mbale za chakudya zokwana 30,000 zinkagawidwa pa ola. Pofuna kuchepetsa ntchito ya abale 576 otsuka mbale, abale ankapemphedwa kuti pobwera azitenga mipeni ndiponso mafoloko awo. Abale ophika pa msonkhano wa ku Yangon m’dziko la Myanmar ankaganizira alendo ochokera kumayiko ena ndipo sankaika tsabola wambiri m’chakudya chawo.
“AMADYA CHOIMIRIRA”
Mu 1950, mlongo wina dzina lake Annie Poggensee, anapita ku msonkhano ku United States. Iye anaima pamzere kwa nthawi yaitali koma anaona kuti umenewu unali mwayi wake. Iye anati: “Ndinkacheza ndi alongo awiri a ku Ulaya amene anabwera pa boti.” Aliyense ananena mmene Yehova anamuthandizira kuti apezeke pa msonkhanowo. Annie anati: “Alongowo anali osangalala kuposa aliyense pa msonkhanowo. N’zoona kuti tinaima kwanthawi yaitali ndipo kunkatentha koma zonsezi sizinali vuto kwa iwo.”
M’malo ambiri a misonkhano, munkaikidwa matebulo ataliatali kuti athu azidya choimirira. Izi zinkathandiza kuti adye mwamsanga n’kupereka mpata kwa anzawo kuti adyenso. Njira imeneyi inathandiza kuti anthu masauzande ambiri adye nthawi yopuma isanathe. Munthu wina yemwe sanali Mboni anati: “Chipembedzo ichi n’chodabwitsa kwambiri. Eti anthu ake amadya choimirira.”
Ngakhale akuluakulu a boma ndiponso asilikali anachita chidwi ndi mmene zinthu zinkayendera. Mkulu wa asilikali a ku United States anafika pa msonkhano wa ku Yankee Stadium mumzinda wa New York ndipo analimbikitsa mkulu wa asilikali a ku Britain kuti adzaone zimene abalewo ankachita. Iye anamvera n’kupita pa msonkhano wina umene unachitika mu 1955 ku England. Ataona zimene zinkachitika, ananena kuti zinthu zinkayenda bwino chifukwa cha chikondi.
Kwa zaka zambiri abale ndi alongo ankapemphedwa kugwira ntchito yopereka chakudya kwa anthu pa msonkhano. Koma izi zinkachititsa kuti anthu ena agwire ntchito kwa maola ambiri ndipo ena analibe mpata womvetsera msonkhano wonse. Choncho pofika m’ma 1970, zinthu zinasintha m’mayiko ambiri kuti pasamakhale ntchito yaikulu. Pofika mu 1995, anthu anayamba kuuzidwa kuti azitenga chakudya chawo popita ku msonkhano. Izi zachepetsa ntchito komanso zathandiza kuti aliyense azisangalala ndi msonkhano komanso kucheza ndi Akhristu anzake. *
Yehova amayamikira kwambiri anthu amene amadzipereka kuti athandize anzawo. Anthu ena amalakalakabe atamagwira ntchito yoperekera chakudya pa msonkhano. Koma mfundo ndi yakuti: Chikondi chimaonekerabe pa misonkhano yathu.—Yoh. 13:34, 35.
^ ndime 12 Koma pali ntchito zina m’madipatimenti a pa msonkhano zofunika kuti anthu azidziperekabe n’kuzigwira.
Onaninso
Msonkhano wa “Padziko Lonse Lapansi”
Zaka 50 zapitazo, anthu 583 a Mboni za Yehova anayamba ulendo wa milungu 10 woyenda padziko lonse lapansi.


text: 1 Nyimbo yokoma kwambiri,+ nyimbo ya Solomo:+2 “Undipsompsone ndi milomo yako,+ chifukwa chikondi chimene umandisonyeza chimaposa vinyo kukoma kwake.+3 Mafuta+ ako odzola ndi onunkhira bwino. Dzina lako lili ngati mafuta othira pamutu.+ N’chifukwa chake atsikana amakukonda.4 Nditenge,+ tiye tithawe! Chifukwatu mfumu yandipititsa m’zipinda zake zamkati.+ Tiye tikondwere ndi kusangalalira limodzi. Tiye tinene za chikondi chimene umandisonyeza osati za vinyo.+ M’pake kuti atsikana amakukonda.+5 “Inu ana aakazi a ku Yerusalemu,+ ine ndine mtsikana wakuda ngati mahema a ku Kedara,+ koma wokongola ngati nsalu za mahema+ a Solomo.6 Musandiyang’anitsitse chifukwa chakuti ndada, ndi dzuwatu landidetsali. Pakuti ana aamuna a mayi anga anandikwiyira. Choncho anandiika kuti ndiziyang’anira minda ya mpesa moti sindinathe kuyang’anira munda wangawanga wa mpesa.+7 “Iwe amene mtima wanga umakukonda,+ tandiuza kumene umakadyetsera ziweto,+ kumene umakagonetsa ziweto masana. Kodi ndikhalirenji ngati mkazi amene wafunda nsalu ya namalira pakati pa magulu a ziweto za anzako?”8 “Ngati iweyo sukudziwa, iwe mkazi wokongola kwambiri kuposa akazi onse,+ tsatira mapazi a ziweto ndipo ukadyetse ana ako a mbuzi pafupi ndi mahema a abusa.”9 “Kwa ine, wokondedwa wangawe+ ndiwe wokongola ngati hatchi* yaikazi ya pamagaleta* a Farao.+10 Masaya ako ndi okongola pakati pa tsitsi lako lomanga, ndipo khosi lako lovala mkandalo limaoneka bwino.+11 Ife tikupangira zokongoletsa zoti uzivala kumutu. Zokongoletsazo zikhala zozungulira, zagolide,+ zokhala ndi mikanda yasiliva.”12 “Pamene mfumu yakhala patebulo lake lozungulira, fungo labwino la nado*+ wanga likumveka kwa wokondedwa wanga.+13 Wachikondi wanga ali ngati kathumba ka mule*+ kwa ine. Iye adzakhala pakati pa mabere anga+ usiku wonse.14 Kwa ine, wachikondi wanga ali ngati duwa lofiirira+ m’minda ya mpesa ya ku Eni-gedi.”+15 “Ndiwe wokongola kwabasi, wokondedwa wanga.+ Ndiwe chiphadzuwa. Maso ako ali ngati maso a njiwa.”+16 “Iwenso ndiwe wokongola,+ wachikondi wanga. Ndiwe mnyamata wosangalatsa kwambiri. Bedi+ lathunso ndi la masamba ofewa.17 Nyumba yathu yokongola inamangidwa ndi mitengo ya mkungudza,+ ndipo kudenga* kwake kuli mitengo yofanana ndi mkungudza.


text:
MUTU 84
Kukhala Wophunzira wa Yesu Ndi Udindo Waukulu
ZIMENE MUNTHU AYENERA KUCHITA KUTI AKHALE WOPHUNZIRA WA YESU
Yesu anaphunzitsa anthu mfundo zothandiza kwambiri pamene ankadya chakudya kunyumba kwa mtsogoleri wa Afarisi uja. Atachoka kumeneko anapitiriza ulendo wake wolowera ku Yerusalemu ndipo gulu la anthu linkamutsatira. Koma n’chifukwa chiyani anthuwa ankamutsatira? Kodi ankafunitsitsadi kuti akhale otsatira ake? Kodi akanakwanitsa kuchita zonse zimene otsatira a Yesu amafunika kuchita?
Ali pa ulendowu Yesu ananena zinthu zimene zinadabwitsa ena mwa anthuwo. Iye anati: “Ngati wina wabwera kwa ine, koma osadana ndi bambo ake, mayi ake, mkazi wake, ana ake, abale ake ndi alongo ake, ngakhale moyo wake umene, sangakhale wophunzira wanga.” (Luka 14:26) Kodi ankatanthauza chiyani ponena zimenezi?
Yesu sankatanthauza kuti aliyense amene wasankha kukhala wotsatira wake ayenera kudana ndi achibale ake. Koma ankatanthauza kuti ayenera kukonda kwambiri Yesu kuposa achibale ake, osati ngati munthu wa m’fanizo lija yemwe anakana kubwera ataitanidwa chifukwa choti anali atangokwatira kumene. (Luka 14:20) Baibulo limanena kuti Yakobo, yemwe anali kholo la mtundu wa Ayuda, ‘ankada’ Leya koma ankakonda Rakele, zomwe zinkatanthauza kuti Yakobo anakonda kwambiri Rakele kuposa Leya.—Genesis 29:31, Buku Lopatulika Ndilo Mau a Mulungu.
Yesu ananenanso kuti wophunzira wake ayenera kudana ndi “moyo wake.” Zimenezi zikutanthauza kuti wophunzira weniweni ayenera kukonda kwambiri Yesu kuposa mmene amakondera moyo wake moti akhoza kulolera kuutaya. Choncho kukhala wophunzira wa Khristu ndi udindo waukulu moti munthu ayenera kuganizira mofatsa asanasankhe kukhala wotsatira wa Khristu.
Munthu akasankha kukhala wotsatira wa Khristu akhoza kukumana ndi mavuto aakulu komanso kuzunzidwa. N’chifukwa chake Yesu ananena kuti: “Aliyense wosanyamula mtengo wake wozunzikirapo ndi kunditsatira ine sangakhale wophunzira wanga.” (Luka 14:27) Wophunzira weniweni wa Yesu ayenera kukhala wokonzeka kunyozedwa ngati mmene zinakhalira ndi Yesu. Yesu ananenanso kuti ankayembekezera kufera m’manja mwa adani ake.
Anthu amene ankayenda ndi Yesu pa ulendowu ankafunika kuganizira mofatsa asanasankhe kukhala otsatira ake. Pofuna kuwathandiza kuti amvetse mfundo imeneyi, Yesu ananena fanizo. Iye anati: “Mwachitsanzo, ndani wa inu amene akafuna kumanga nsanja sayamba wakhala pansi ndi kuwerengera ndalama zimene adzawononge, kuti aone ngati ali ndi ndalama zokwanira kumalizira nsanjayo? Akapanda kutero, angayale maziko koma osatha kuimaliza.” (Luka 14:28, 29) Choncho anthuwo asanakhale ophunzira a Yesu ankafunika kusankha ndi mtima wawo wonse kuti adzakwaniritsa udindo wawo monga ophunzira a Yesu. Yesu ananenanso fanizo lina kuti anthuwo amvetse mfundo imeneyi. Iye anati:
“Kapena ndi mfumu yanji, imene popita kukakumana ndi mfumu inzake pa nkhondo, siyamba yakhala pansi ndi kuganiza mofatsa ngati asilikali ake 10,000 angathe kulimbana ndi asilikali 20,000 a mfumu yobwera kudzalimbana naye? Koma akaona kuti sangakwanitse, mwamsanga amatumiza akazembe kwa mfumu inayo isanafike pafupi, kukapempha mtendere. Choncho, dziwani ichi, ndithu palibe aliyense wolephera kulekana ndi chuma chake chonse amene angathe kukhala wophunzira wanga.”—Luka 14:31-33.
Yesu sananene zimenezi kwa anthu okhawo amene anali nawo pa ulendowu. Aliyense amene waphunzira za Khristu ayenera kukhala wokonzeka kutsatira zimene Yesu ananenazi. Zimenezi zikutanthauza kuti aliyense amene wasankha kukhala wotsatira wa Yesu ayenera kukhala wokonzeka kusiya chilichonse chimene ali nacho ngakhalenso kutaya moyo wake. Imeneyi ndi nkhani yofunika kuiganizira kwambiri komanso kuipempherera.
Ndiyeno Yesu anafotokoza mfundo ina imene anaitchulanso pa ulaliki wake wa paphiri pamene ananena kuti ophunzira ake ndi “mchere wa dziko lapansi.” (Mateyu 5:13) Potchula mfundo imeneyi ayenera kuti ankatanthauza kuti monga mmene mchere umatetezera zakudya kuti zisawonongeke, ophunzira akenso anali ndi mphamvu zoteteza anthu kuti akhalebe pa ubwenzi wabwino ndi Mulungu komanso kuti azikhala ndi makhalidwe abwino. Pa nthawiyi n’kuti Yesu atatsala pang’ono kumaliza ntchito imene anabwerera padziko lapansi ndipo ananena kuti: “Kunena zoona, mchere ndi wabwino. Koma ngati mcherewo watha mphamvu, kodi mphamvu yake ingabwezeretsedwe bwanji?” (Luka 14:34) Anthuwo ankadziwa kuti mchere wina umene unkapezeka pa nthawiyo sunali wabwino chifukwa unali wosakanikirana ndi dothi moti unalibe mphamvu.
Pamenepa Yesu anasonyeza kuti anthu amene akhala ophunzira ake kwa nthawi yaitali ayenera kusamala kuti asayambe kufooka. Ngati zimenezi zitachitika ndiye kuti ophunzirawo akhoza kukhala opanda ntchito ngati mmene umakhalira mchere umene watha mphamvu. Zimenezi zingachititse kuti anthu aziwanyoza komanso kuti asakhale oyenera kutumikira Mulungu ndipo akhoza kunyozetsa dzina la Mulungu. Ndiyeno Yesu ananena kufunika kosamala kuti munthu asayambe kufooka ponena kuti: “Amene ali ndi makutu akumva, amve.”—Luka 14:35.
Onaninso
Kodi Chipembedzo Choona Mungachidziwe Bwanji?
Kodi chipembedzo choona chilipo chimodzi chokha? Taonani zinthu 5 zomwe zingakuthandizeni kudziwa chipembedzo choona.